Бизнес идеи: January 2010
Ипотпал – или Как да Изкарваме Пари Онлайн или Нещо Повече за Мен
След година и нещо, в която списвам този блог мисля, че дойде време да разкажа и нещо за себе си и с какво друго се занимавам или интересувам.
Казвам се Калин и се занимавам с онлайн маркетинг и оптимизиране на уеб сайтове за търсачки. Работя за компания, която произвежда боулинг чанти и боулинг топки, които продаваме онлайн, както и в специализираните магазини.
Последният ми проект, по който работя и за който искам да ви разкажа е Ипотпал – Как да Изкарваме Пари Онлайн.
Да, това е което правя в свободното си време – правя сайтове, които продават различни продукти на компании като Amazon.com и получавам процент от всяка продажба.
Звучи лесно и е наистина така, освен това е и допълнителен доход, а мисля никой не би отказал малко допълнителни пари всеки месец или пък много – зависи от положените усилия.
Това, което исках да кажа е, че това което споделям на ИпотпалБългария.com всъщност го практикувам. Звучи като измама, знам – изкарвайте пари от Интернет, сигурно сте го чували много пъти, когато някой е искал да ви продаде нещо.
Всъщност истината е малко по-друга. Пари от Интернет не се изкарват лесно и се изисква много работа/писане. От друга страна не е нужно да похарчите и 1 долар, за да почнете да изкарвате пари онлайн (поне аз не знам за друг бизнес, който може да започнете с никакви инвестиции).
Последно – не се опитвам да ви продам нищо на Ипотпал – Как да Изкарваме пари от Интернет.
Проверете го и сами ще се убедите.
Другата причина поради която направих този сайт и в който ще споделя всичко, което знам за правенето на пари в Интернет е, че участвам в състезание за оптимизиране на сайтове (search engine optimization) в България.
Нещо повече за състезанието. Целта е да се види кой ще бъде пръв в Google за определена дума. На 31 Март тази година организаторите на състезанието в предварително обявено време ще напишат Ипотпал в Goolge.bg и сайтът на първо място ще е победител.
Какво е всъщност Ипотпал може би се питате. Ами това е лаптопи прочетено на обратно. Причината да се избере такава дума, която няма никакъв смисъл е проста – преди започване на състезанието за избраната дума трябва да има 0 резултати в Гугъл, за да могат всички участници да са поставени при еднакви условия.
Както вече казах - аз също участвам в това състезание и се надявам да победя. Истината е, че няма да мога да го направя без ваша помощ, защото имам нужда от много връзки от различни сайтове към моя Ипотпал сайт.
Затова искам да ви помоля, ако сте читател на този блог за бизнес идеи и мислите, че си струва – посетете ИпотпалБългария.com и ако ви хареса информацията там и имате собствен сайт/блог или пък имате приятели и познати с такива – сложете връзка към ИпотпалБългария.com. Нека текстът на връзката е Ипотпал.